"ዓለም እንተረሰዓትና ፈጣሪ ኣሎና" ኤርትራዊ ኣብ የመን ኢትዮጵያዉያን ስደተኛታት ኣብ ገማግም ባሕሪ የመን ጥሒሎም ፕረዚደንት የመን ነበር ዓሊ ዓብደላ ሳልሕ ተቐቲሎም የመን፡ ኣብ ዓለም እቲ ዝኸፍአ ጥምየት ከይገጥማ ተሰጊኡ "ናብ ውትህድርና ክንፅምበር ንግደድ ኣለና" እንተኾነ ክልቲኦም ዕጡቓት ንሓድሕዶም ክወናጀሉ ነቲ ኩነታት ግቡእ ፍታሕ ስለዘይተገብረሉ ሞትን መቑሰልትን የመናውያን ዓሪጉ ኣብ መወዳእታ ኣብ ዝሓለፈ ሒደት መዓልታት፡ ኪኢላታት ሕቡራት ሃገራት ክልቲኦም ወገናት ናይ ኩናት ገበን ፈጾሞም ክኾኑ ከምዝኽእሉ ዝሕብር መግለጺ ኣውጺኡ ኣሎ። በቲ ኩናት ዝተጎድኡ የመናውያን አሕመድ ኣልቀይሲ፡ ኩናት የመን ንቑጠባውን ማሕበራውን ህይወት የመናውያን ኣዚዩ ከምዝተንከፎን ብዙሕ ሰላማዊ ህዝቢ ግዳይ ደብዳብ ይኸውን ምህላዉ ይሕብር። እቲ ብሕቡራት ሃገራት ዝቐረበ ጸብጻብ እቲ ንመንግስቲ ዓብደልመንሱር ሃዲ ዝድግፍ ብስዑዲ ዓረብ ዝድገፍ ሓይልን ተቓወምቲ ወገናት ሖትን ህልቂትን ጥፍኣትን ሰላማውያን ሰባት ንምውጋድ ምንም ጻዕሪ ከምዘየርኣዩ እዩ ዘረድእ። እቲ ጸብጻብ ከምዝሕብሮ ዛጊት ኣብ የመን 6,660 ሲቪል ክሞቱ እንከለው 10,563 ሰባት ከኣ መውጋእቲ ኣጋጢሙዎ ካልኦት ኣሻሓት እውን ብቐሊሉ ክትቆጻጸሮ ብዝኽእል ከም ዓጸቦን ሕማማት ሞይቶም። ምንጪ ስእሊ, Reuters መግለጺ ስእሊ, ብሰንኪ እዚ ግጭት ሰለስተ ሚልዮን ሰባት ተመዛቢሎም እቲ ኩናትን ሓይልታት ልፍንቲ ብዝገብሩዎ ዘለዎ ምዕጻው ወደባትን ካልእን 22 ሚልዮን ህዝቢ ሰብኣዊ ሓገዝን ረድኤትን የድልዮ ኣሎ። በዚ ከኣ የመን እታ ኣብ ዓለም ህጹጽ ረድኤት ዘድልያ ዘሎ ሃገር ኮይና ኣላ። እዚ ዘሎ ሕጽረታት መግቢ መስተን መድሃኒትን ኣስታት 1.1 ሚልዮን ሰባት ክጥቅዑ ከምዝኽእሉ ጸብጻባት ይሕብሩ። እቲ ሪፖርት እንታይ እዩ ዝብል?
